ΓΡΑΠΤΗ ΕΡΩΤΗΣΗ E-3115/02

υποβολή: Charles Tannock (PPE-DE) προς την Επιτροπή

(30 Οκτωβρίου 2002)

Θέμα: Κλείσιμο Προτεσταντικής Εκκλησίας στο Ισκεντερούν, Τουρκία

Γνωρίζει η Επιτροπή κάποιες πληροφορίες σχετικά με αναφορές σύμφωνα με τις οποίες η Ασφάλεια στην Επαρχία Hatay στη Νότιο Τουρκία έστειλε ειδοποίηση στην Προτεσταντική Χριστιανική Εκκλησία στο Ισκεντερούν ότι θα πρέπει να σταματήσει τη λειτουργία της έως τις 14 Ιουνίου και ότι η σχετική διάταξη πουπεγράφη από τον Διευθυντή της Αστυνομικής Ασφάλειας της περιοχής αναφέρει ότι η εκκλησία πρέπει να κλείσει διότι προκαλεί θρησκευτικές διακρίσεις και θίγει το θρησκευτικό και εθνικό αίσθημα, αποτελεί δε προσβολή προς την κοινωνία, παρά το γεγονός ότι περίπου 80 με 90 τούρκοι πολίτες συχνάζουν σ' αυτήν την εκκλησία τα τελευταία επτά χρόνια χωρίς προηγούμενες καταγγελίες από τις Τουρκικές αρχές·

Η Τουρκία έχει την παράδοση να προστατεύει τους Εβραίους και τους Χριστιανούς που ζουν στο έδαφός της. Αν οι αναφορές είναι σωστές, τις θεωρεί ως σοβαρό στοιχείο η Επιτροπή και έχει κάποιες πληροφορίες για το αν το κλείσιμο της Χριστιανικής Εκκλησίας έγινε εν γνώσει και με την έγκριση της τουρκικής κυβέρνησης στην Άγκυρα·

Γενικότερα, άσχετα με την αίτηση ένταξης της Τουρκίας στην Ευρωπαϊκή Ένωση, η Επιτροπή επικροτεί τις πρόσφατες πολιτικές αλλαγές στη χώρα και θεωρεί ότι είναι προς το συμφέρον και της Τουρκίας αλλά και της Ευρωπαϊκής Ένωσης η επίτευξη στενότερων οικονομικών και πολιτικών δεσμών άσχετα με το καθεστώς που θα επικρατήσει τελικά στις σχέσεις των δύο χωρών·

Απάντηση του κ. Verheugen εξ ονόματος της Επιτροπής

(19 Δεκεμβρίου 2002)

Η Επιτροπή γνωρίζει διάφορες περιπτώσεις άσκησης πίεσης και παρενοχλήσεων κατά μη μουσουλμανικών θρησκευτικών κοινοτήτων στην Τουρκία. Η Επιτροπή γνωρίζει τη συγκεκριμένη περίπτωση που αναφέρει το Αξιότιμο Μέλος του Κοινοβουλίου.

Ωςποψήφια χώρα, η Τουρκία ανέλαβε τηνποχρέωση να συμμορφωθεί στα ευρωπαϊκά πολιτικά κριτήρια. Ο σεβασμός της αρχής της θρησκευτικής ελευθερίας είναι ένα από τα κριτήρια.

Η Επιτροπή παρακολουθεί από κοντά την κατάσταση στον τομέα της θρησκευτικής ελευθερίας.

Στην περιοδική έκθεσή της για την Τουρκία που δημοσιεύτηκε στις 9 Οκτωβρίου 2002(1), η Επιτροπή ανέφερε ότι παρόλο πουπάρχει καταρχήν εγγύηση για θρησκευτική ελευθερία, οι μη μουσουλμανικές θρησκευτικές κοινότητες αντιμετωπίζουν νομικά εμπόδια. Ειδική μνεία έγινε για την προτεσταντική κοινότητα που αντιμετωπίζει σημαντικά διοικητικά προβλήματα σχετικά την ενοικίαση χώρων εκκλησιασμού και την κατασκευή νέων εκκλησιών.

Παρά τις δυσκολίες,πάρχουν σημεία που δείχνουν ολοένα μεγαλύτερη ντε φάκτο αναγνώριση των μη μουσουλμανικών κοινοτήτων. Το τουρκικό κράτος συμμετέχει περισσότερο στον διαθρησκευτικό διάλογο σε διεθνές επίπεδο, καιιοθετεί πιο συμμετοχική προσέγγιση στη θρησκευτική διαπαιδαγώγηση. Τον Οκτώβριο 2001 το Υπουργείο Εσωτερικών κάλεσε τους αρχηγούς των διαφόρων θρησκευτικών κοινοτήτων να εκφράσουν τους προβληματισμούς και τα αιτήματά τους.

Στην προαναφερθείσα περιοδική της έκθεση, η Επιτροπή τόνισε ότι η Τουρκία σημείωσε σημαντική πρόοδο ως προς την εκπλήρωση των πολιτικών κριτηρίων της Κοπεγχάγης κατά το τελευταίο έτος. Οι μεταρρυθμίσεις πουιοθετήθηκαν τον Αύγουστο 2002 είναι ιδιαίτερα μακρόπνοες. Στο σύνολό τους, αυτές οι μεταρρυθμίσεις αποτελούν σε μεγάλο βαθμό τη βάση για την ενίσχυση της δημοκρατίας και την προστασία των δικαιωμάτων του ανθρώπου στην Τουρκία. Ανοίγουν τον δρόμο για περαιτέρω μεταβολές που θα δώσουν τη δυνατότητα στους Τούρκους πολίτες να αποκτήσουν προοδευτικά ανάλογα δικαιώματα και ελευθερίες με αυτά που ισχύουν στην Ένωση.

Στο Έγγραφο Στρατηγικής που εκδόθηκε στις 9 Οκτωβρίου 2002, η Επιτροπή εισηγήθηκε να ενισχύσει η Ευρωπαϊκή Ένωση τη στήριξη που παρέχει στην προετοιμασία της Τουρκίας για την προσχώρηση, εν όψει του επόμενου σταδίου τηςποψηφιότητάς της. Όπως αναφέρεται στα συμπεράσματα του Ευρωπαϊκού Συμβουλίου των Βρυξελλών στις 25 Οκτωβρίου 2002, θα ληφθεί απόφαση για το επόμενο στάδιο τηςποψηφιότητας της Τουρκίας στο Ευρωπαϊκό Συμβούλιο της Κοπεγχάγης τον Δεκέμβριο 2002.

Η Επιτροπή δεν γνωρίζει να έχουν ληφθεί μέτρα μετά τη δημοσίευση της περιοδικής έκθεσης που να επηρέασαν το πρόβλημα που εξέθεσε το Αξιότιμο Μέλος του Κοινοβουλίου.

(1) COM(2002)700 τελικό.